《灯夕戏简胥直夫》
宋代·章甫

小雨催耕苦未匀，东风吹水起鱼鳞。
兵戈关塞今年定，灯火江城此夜新。
万点飞花愁客子，一天明月属游人。
旧时面壁胥居士，何处笙歌作好春。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。